รบกวนขอคำปรึกษาจากคุณระบบประสาทนะคะ พอดีแม่ผ่าตัดสมอง และเจาะคอที่ ร.พ.เลิดสิน พักฟื้นอยู่ 6 เดือนดีขึ้น พูดรู้เรื่อง ปรกติดี ไม่ต้องใช้เครื่องช่วยหายใจไดๆ จึงตัดสินใจเอาที่เจาะคอออกในเดือนที่ 6 หลังผ่าตัดสมอง แต่ปรากฏว่าแม่หยุดหายใจ ทาง ร.พ. จึงปั๊มหัวใจขึ้นมา ซึ่งในวันแรกหลังปั๊มหัวใจแม่ตัวเกร็งไปทั้งตัว พักฟื้นอีก 2 เดือนก็ยังมีอาการตัวกระตุกเมื่อลืมตา หรือรู้สึกตัว ลืมตาได้ดีขึ้น แต่พูดไม่ได้ แขนขาไม่ขยับเลย และไม่รับรู้การเรียกเลยค่ะ ในกรณีแบบนี้ คุณพอจะมีคำแนะนำ หรือมีวิธีรักษาให้แกดีขึ้นมั้ยคะ รบกวนขอคำปรึกษาด้วยค่ะ ขอบมากๆ ค่ะ.
สวัสดีค่ะ อาการดังกล่าวมานั้น อาจจะเป็นอาการที่เกิดจากสมองไม่สามารถทำงานได้ตามปกติแล้ว คือสามารถรับรู้ ตื่นลืมตาได้บางส่วน แต่ไม่สามารถตอบสนองใดๆได้อาการของสมองตายตามคำจำกัดความของแพทยสภา จะต้องไม่รู้สึกตัว ตรวจคลื่นสมองไม่ได้ เมื่อหยุดเครื่องช่วยหายใจ รูม่านตาเบิกกว้างและไม่ตอบสนองต่อแสง เป็ต้น ซึ่งถ้าอยู่ในระยะนี้แพทย์จะรักษาแบบประคับประคองเป็นหลัก และอาจคุยถึงเรื่องแผนการรักษากับญาติว่าถ้าคนไข้หยุดหายใจไป จะให้ช่วยมากน้อยเพียงใด โอกาสกลับมาเป็นปกติอาจจะยาก แต่ก็ขึ้นกับบุคคลและตัวโรคแนะนำสอบถามกับแพทย์ผู้รักษาเพื่อประเมินอาการว่าตอนนี้อยู่ในระยะใด การรักษาระยะยาวคืออะไร แพทย์ผู้รักษามีหน้าที่ให้ข้อมูลตรงนี้กับผู้ป่วย สามารถถามให้ละเอียดได้ค่ะ